**Contract de furnizare**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**1. Părţile contractante**

În temeiul Legii nr.98/2016 si HGR nr.395/2016 privind achizitiile publice, s-a încheiat prezentul contract de furnizare de produse

**între**

**BIBLIOTECA METROPOLITANĂ BUCUREŞTI,** cu sediul în localitatea Bucureşti, str. Tache Ionescu, nr. 4, cod poştal 010354 sector 4, cont IBAN nr. RO35 TREZ7015026XXX000362, deschis la Trezoreria sectorului 1 a Municipiului Bucureşti, reprezentată prin doamna Anca Cristina Râpeanu, având funcţia de Manager, în calitate de **BENEFICIAR**,pe de o parte

**şi**

**..........................................................................................................................................................................** , in calitate de **furnizor**, pe de altă parte.

***2. Definiţii***

2.1 - În prezentul contract următorii termeni vor fi interpretaţi astfel:

* + - 1. ***contract*** –prezentul contract şi toate anexele sale;
      2. ***achizitor şi furnizor*** - părţile contractante, aşa cum sunt acestea numite în prezentul contract;
      3. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
      5. ***servicii*** *-* servicii aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie şi orice alte asemenea obligaţii care revin furnizorului prin contract;
      6. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului;
      7. ***destinaţie finală***- locul unde furnizorul are obligaţia de a furniza produsele;
      8. ***termenii comerciali*** de livrare vor fi interpretaţi conform INCOTERMS 2000 – Camera Internaţională de Comerţ (CIC);
      9. ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      10. ***zi*** - zi calendaristică; ***an*** - 365 de zile.

*(se adaugă orice alţi termeni pe care părţile înţeleg să îi definească pentru contract)*

**3. *Interpretare***

3.1 -În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 -Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

***4. Obiectul şi preţul contractului***

4.1. - Furnizorul se obligă să să furnizeze şi sa livreze **………………….** conform comenzilor şi în conformitate cu obligaţiile asumate prin prezentul contract.

4.2. - Achizitorul se obligă să plătească furnizorului preţul convenit pentru îndeplinirea contractului de furnizare **………………..**

4.3. - Preţul convenit pentru îndeplinirea contractului, respectiv preţul produselor livrate şi al serviciilor accesorii prestate, plătibil furnizorului de către achizitor, este de **.............. lei, din care T.V.A. .............. lei.**

**5. *Durata contractului***

5.1 – Durata prezentului contract este de la data semnarii contractului de ambele parti până la 31.12.2017.

**6. *Documentele contractului***

*6*.1 - Documentele contractului sunt:

*a) caietul de sarcini;*

*b) propunerea tehnică ;*

*c) propunerea financiară si anexa;*

***7*. *Obligaţiile principale ale furnizorului***

7.1 – Furnizorul se obligă să livreze **………….:**

7.2- Furnizorul se obligă să furnizeze produsele la standardele şi/sau performanţele prezentate în propunerea tehnică**.**

7.3 - Furnizorul se obligă să furnizeze produsele saptamanal,

7.4 - Furnizorul se obligă să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***8. Obligaţiile principale ale achizitorului***

8.1-Achizitorul se obligă să achiziţioneze, respectiv să cumpere şi să plătească preţul convenit în prezentul contract.

8.2- Achizitorul se obligă să recepţioneze produsele în termenul convenit.

8.3 - Achizitorul se obligă să plătească preţul produselor către furnizor în termenul de 20 zile de la data receptiei cantitative si calitative a produselor livrate.

8.4 - Dacă achizitorul nu onorează facturile în termen de 60 zile de la expirarea perioadei convenite, atunci furnizorul are dreptul de a sista livrarea produselor. Imediat după ce achizitorul îşi onorează obligaţiile, furnizorul va relua livrarea produselor în cel mai scurt timp posibil.

***9.* *Sancţiuni pentru neîndeplinirea culpabilă a obligaţiilor***

9.1 - În cazul în care, din vina sa exclusivă, furnizorul nu îşi îndeplineşte obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,01% din preţul contractului, pentru fiecare zi de intarziere.

9.2- În cazul în care achizitorul nu îşi onorează obligaţiile în termen de 60 de zile de la expirarea perioadei convenite, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,01% din plata neefectuată, pentru fiecare zi de intarziere.

9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/de a cere rezilierea contractului şi de a pretinde plata de daune-interese.

9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.5 - Daca, din punct de vedere calitativ/organoleptic, produsele nu corespund (prezintă lovituri, modificări de culoare, miros neplăcut, sunt alterate, nu au certificatul sanitar - veterinar, etc), acestea vor fi restituite furnizorului care are obligaţia de a livra marfa de calitate corespunzătoare in maxim 48 ore. Daca furnizorul, dupa ce a fost instiintat, nu reuşeşte sa inlocuiasca produsul în perioada convenita, achizitorul are dreptul de a rezilia unilateral contractul si de a pretinde plata de daune interese.

***Clauze specifice***

***10. Recepţie, inspecţii şi teste***

10.1 - Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.

10.2 - (1) ) Daca, din punct de vedere calitativ, produsele nu corespund, acestea vor fi restituite furnizorului care are obligaţia de a livra marfa de calitate corespunzătoare in maxim 48 ore.

(2) Achizitorul are obligaţia de a notifica, în scris, furnizorului identitatea reprezentanţilor săi împuterniciţi pentru efectuarea recepţiei, testelor şi inspecţiilor.

10.3 - Recepţia produselor: Recepţia din punct de vedere cantitativ si calitativ se face pe baza documentelor emise de furnizor, la sosirea acestora la beneficiar.

Livrarea trebuie să fie însoţita obligatoriu de factura fiscală.

10.4 - Dacă vreunul din produsele inspectate sau testate nu corespunde specificaţiilor, achizitorul are dreptul să îl respingă, iar furnizorul fără a modifica preţul contractului are obligaţia:

a) de a înlocui produsele refuzate; sau

b) de a face toate modificările necesare pentru ca produsele să corespundă specificaţiilor lor tehnice.

10.5 - Dreptul achizitorului de a inspecta, testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

***11. Ambalare******şi marcare***

11.1 - Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.

* denumirea producătorului si localitatea;
* denumirea produsului - sortimentului;
* conţinut;
* lotul si data fabricaţiei;
* termen minim de garanţie;
* condiţii de păstrare.

11.2 - Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie etc.) rămân în proprietatea achizitorului.

***12. Livrarea şi documentele care însoţesc produsele***

12.1 - Furnizorul are obligaţia de a livra produsele la destinaţia finală indicată de achizitor:

A) pana la data de 10.12.2017.

12.2 - (1) Livrarea trebuie să fie însoţita obligatoriu de factura fiscală.

12.3 - Certificarea de către achizitor a faptului că produsele au fost livrate parţial sau total se face după recepţie, prin semnarea de primire de către reprezentantul autorizat al acestuia, pe documentele emise de furnizor pentru livrare.

12.4 - Livrarea produselor se consideră încheiată în momentul în care sunt îndeplinite prevederile clauzelor de recepţie produselor.

***13. Asigurări***

13.1 - Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul comercial de livrare convenit.

***14. Servicii de transport***

14.1 - Pe lângă furnizarea efectivă a produselor, furnizorul are obligaţia de a presta şi serviciile de transport a produselor, fără a modifica preţul contractului.

14.2.- Furnizorul va asigura transportul produselor către beneficiar cu maşina  
corespunzătoare, pentru ca acestea sa faca fata la manipularea din timpul  
transportului, tranzitului si expunerii la temperaturi extreme, la soare si la precipitaţiile care ar putea sa apară in timpul transportului si depozitarii, in asa fel incat sa ajungă in buna stare la destinaţia finala.

14.3 - Expedierea produselor este în sarcina exclusiva a furnizorului şi se va face numai cu mijloace de transport care trebuie să îndeplinească următoarele condiţii:

* sa asigure pe toata durata transportului păstrarea nemodificata a caracteristicilor a produsului, precum si protecţia impotriva prafului, insectelor, rozătoarelor si altor surse de poluare, degradare si contaminare atat a produselor cat si a ambalajelor.

***15. Ajustarea preţului contractului***

15.1 - Pentru produsele livrate şi pentru serviciile prestate, plăţile datorate de achizitor furnizorului sunt cele declarate în propunerea financiară, anexă la contract.

15.2 - Preţul contractului este ferm si nu se ajusteaza.

***16. Întârzieri în îndeplinirea contractului***

16.1 - Furnizorul are obligaţia de a îndeplinicontractul de furnizare în perioada/perioadele înscrise în graficul de livrare.

16.2 - Dacă pe parcursul îndeplinirii contractului furnizorul nu respectă graficul de livrare sau de prestare a serviciilor, atunci acesta are obligaţia de a notifica achizitorul în timp util; modificarea datei/perioadelor de furnizare asumate în oferta se va face cu acordul părţilor, prin act adiţional.

16.3 - În afara cazului în care achizitorul este de acord cu o prelungire a termenului de livrare, orice întârziere în îndeplinirea contractului dă dreptul achizitorului de a solicita penalităţi furnizorului.

**17. Forţa majoră**

17.1 - Forţa majoră este constatată de o autoritate competentă.

17.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

17.6 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretinde celeilalte daune-interese.

***18. Soluţionarea litigiilor***

18.1 - Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 - Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze fie prin arbitraj la Camera de Comerţ şi Industrie a României, fie de către instanţele judecătoreşti din România.

***19. Limba care guvernează contractul***

19.1 - Limba care guvernează contractul este limba română.

***20. Comunicări***

20.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

20.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

***21. Legea aplicabilă contractului***

21.1 - Contractul va fi interpretat conform legilor din România.

Părţile au înţeles să încheie azi .......................... prezentul contract în 2 (două) exemplare, câte unul pentru fiecare parte.

Beneficiar, Furnizor,

BIBLIOTECA METROPOLITANĂ BUCUREŞTI

MANAGER

ANCA CRISTINA RAPEANU